recursal/SuperWikiNEXT-32B huggingface dataset:
নরো্ওজিও পোয়েট ক্যাফে, নিউ ইয়র্ক সিটি

| সাহিত্য |
| --- |
|  |
| 
প্রধান ক্ষেত্র |
| * উপন্যাস
* কাব্য
* নাটক
* ছোটগল্প
* উপন্যাসিকা
 |
| ধারা |
| * হাস্যরসাত্মক
* নাটক
* মহাকাব্য
* প্রণয়োপাখ্যান
* বিদ্রুপাত্মক
* গীতি কাব্য
* পুরাণরচনা
* প্রেমধর্মী
* ব্যঙ্গকাব্য
* বিয়োগাত্মক
* হাস্য-বিয়োগাত্মক
 |
| 
মাধ্যম |
| * অভিনয় (নাট্য)
* বই
 |
| 
কৌশল |
| * গদ্য
* পদ্য
 |
| 
ইতিহাস এবং তালিকা |
| * রূপরেখা
* সাহিত্যবিষয়ক সূচীকরণ
* ইতিহাস
	+ আধুনিক
* বই
* লেখক
* সাহিত্য পুরস্কার / কবিতা পুরস্কার
 |
| 
আলোচনা |
| * সমালোচনা
* তত্ত্ব
* সমাজবিদ্যা
* পত্রিকা
 |
|  সাহিত্য প্রবেশদ্বার |
| * দে
* স
 |

**পোয়েট্রি স্ল্যাম** (ইংরেজি: Poetry slam) হল একটি প্রতিযোগিতামূলক শিল্পআনুষ্ঠান, যেখানে কবিদের দ্বারা শ্রোতা এবং বিচারকদের একটি প্যানেলের সামনে স্বতন্ত্র বা মূল কবিতা আবৃত্তি করা হয়। পোয়েট্রি স্ল্যামের বিভিন্ন ধরন থাকতে পারে, তবে প্রায়শই স্ল্যামগুলি উচ্চস্বরে এবং প্রাণবন্ত, দর্শকদের অংশগ্রহণ, উল্লাসের সাথে নাটকীয়ভাবে পরিবেশিত হয়ে থাকে। হিপ হপ সঙ্গীত এবং শহুরে সংস্কৃতির শক্তিশালী প্রভাব, এবং অংশগ্রহণকারীদের নেপথ্য ভূমিকা বিভিন্ন হতে থাকে।

কবিতা আবৃত্তিকে একাডেমিয়া থেকে জনপ্রিয় দর্শকদের কাছে নিয়ে যাওয়ার প্রয়াশে নকশাকৃত প্রথম স্ল্যাম প্রতিযোগিতার মাধ্যমে ১৯৮৪ সালে মার্কিন যুক্তরাষ্ট্রের শিকাগোতে কবিতা স্ল্যাম শুরু হয়। মার্কিন কবি মার্ক স্মিথ, সেই সময়ে কবিতার দৃশ্যটিকে "খুবই কাঠামোবদ্ধ এবং ঠাসাঠাসি" বলে বিশ্বাস করেন, উন্মুক্ত মাইক্রোফোন কবিতা পাঠে অংশ নিয়ে পরীক্ষা-নিরীক্ষা শুরু করেন এবং তারপর প্রতিযোগিতার উপাদানটি প্রবর্তন করে সেগুলিকে স্ল্যামে পরিণত করেন।

একটি কবিতা স্ল্যামে পরিবেশনাকে বিষয়বস্তুর মতো উৎসাহ এবং শৈলীর উপর বিচার করা হয় এবং কবিরা ব্যক্তি বা দল হিসেবে প্রতিদ্বন্দ্বিতা করতে পারেন। বিচারকার্য প্রায়শই বিচারকের একটি প্যানেলের মাধ্যমে পরিচালিত হয়, সাধারণত পাঁচজন, যারা সাধারণত দর্শকদের মধ্য থেকে নির্বাচিত হন। কখনো কখনো দর্শকদের প্রতিক্রিয়ার মাধ্যমে কবিদের বিচার করা হয়।

তথ্যসূত্র
---------

1. ↑  "History of Slam Poetry – Spoken Word Poetry | Power Poetry"। *www.powerpoetry.org* (ইংরেজি ভাষায়)। ২০২০-১০-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৬-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  aapone (২০১৪-০২-০৪)। "A Brief Guide to Slam Poetry"। *A Brief Guide to Slam Poetry* (ইংরেজি ভাষায়)। ২০১৮-০৬-২৮ তারিখে মূল থেকে আর্কাইভ করা। সংগ্রহের তারিখ ২০১৭-০৭-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **পোয়েট্রি স্ল্যাম** সংক্রান্ত মিডিয়া রয়েছে।

* International Poetry Slam Portal (european)
* "An Incomplete History of Slam" at e-poets.net
* "Verbs On Asphalt: A History of the Nuyorican Poetry Slam"
* Documentary Film about the National Poetry Slam
* Indiefeed Performance Poetry Channel Nine-Part Podcast Series on the History of the New York City Poetry Slam
* DU Poetry - performance poetry and Slam Poetry showcase
* Prize Poem: an online poetry slam[*স্থায়ীভাবে অকার্যকর সংযোগ*]
এই নিবন্ধটি একটি শব্দ সম্পর্কে। এই আন্দোলনের ইতিহাসের জন্য ইসলামবাদ দেখুন।**রাজনৈতিক ইসলাম** (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন।

শব্দটির বিকাশ
-------------

রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসংগে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি।

"রাজনৈতিক ইসলাম" শব্দটি বিদেশী সম্প্রদায়ের সাথে যোগাযোগের ক্ষেত্রেও ব্যবহার করা হয়েছে, এক্ষেত্রে এই শব্দের দ্বারা সেই সব সংগঠনের আন্দোলনকে নির্দেশ করা হয়েছে যারা একটি নির্দিষ্ট রাজনৈতিক উদ্দেশ্যের সাথে সম্পর্কিত বৃহত্তর মৌলবাদী পুনর্জাগরণের জন্য বিনিয়োগ করেছেন। রাজনৈতিক বিজ্ঞান ও আন্তর্জাতিক সম্পর্কের অধ্যাপক মুকতাদির খান রাজনৈতিক ইসলামকে সকল ইসলামী আন্দোলনের একটি উপাদান বলে দাবি করেন, যেখানে সেই ইসলামী আন্দোলনগুলো কেবল ইসলাম ভিত্তিক রাজনৈতিক ব্যবস্থা চায় এবং দাবি করে যে সকল মুসলিমকেই এই ইসলাম ভিত্তিক রাজনৈতিক ব্যবস্থাকে অনুসরণ করতে হবে। কোন কোন বিশেষজ্ঞ রাজনৈতিক ইসলামের বিভিন্ন আদর্শের পৃথকীকরণের জন্য অন্যান্য বর্ণনাকারী শব্দ ব্যবহার করেন, যেমন প্রগতিশীল, জঙ্গি, আমূল-সংস্কারবাদী, জিহাদবাদী ইত্যাদি।

আরও দেখুন
---------

* ইসলামের রাজনৈতিক দিক
* উত্তর-ইসলামবাদ
* ইসলাম, হ্যাঁ; ইসলামী দল, না

তথ্যসূত্র
---------

1. ↑  Krämer, Gudrun. "Political Islam." In Encyclopedia of Islam and the Muslim World. Vol. 6. Edited by Richard C. Martin, 536–540. New York: Macmillan, 2004. via Encyclopedia.com
2. 1 2 3  Voll, John O.; Sonn, Tamara। "Political Islam"। *Oxford Bibliographies Online Datasets* (ইংরেজি ভাষায়)। ডিওআই:10.1093/obo/9780195390155-0063।
3. 1 2  Kramer, Martin (২০০৩-০৩-০১)। "Coming to Terms: Fundamentalists or Islamists?"। *Middle East Quarterly* (ইংরেজি ভাষায়)।
4. ↑  Kramer, Martin (১৯৮০)। "Political Islam"। *The Washington Papers*। **VIII**।
5. ↑  Dekmejian, R. Hrair (১৯৮০)। "The Anatomy of Islamic Revival: Legitimacy Crisis, Ethnic Conflict and the Search for Islamic Alternatives"। *Middle East Journal*। **34** (1): 1–12। জেস্টোর 4325967।
6. ↑  "What is Political Islam?"। *E-International Relations*। সংগ্রহের তারিখ ২০১৭-০৫-২৬।
**ক্লো কিম** (কোরিয়ান ভাষায়: 김선, জন্ম এপ্রিল ২৩, ২০০০) হল একজন মার্কিনী স্নোবোর্ডার। তিনি ২০১৮ শীতকালীন অলিম্পিক-এ স্বর্ণ পদক বিজয়ী, এবং এক্স গেমস চার-বারের স্বর্ণ পদক বিজয়ী এবং ইওথ অলিম্পিক গেমস-এর "স্নোবোর্ডিং" ইভেন্টে তিনিই প্রথম স্বর্ণ পদক বিজয়ী নারী। ২০১৮ সালে তিনি সবচেয়ে কনিষ্ঠ নারী হিসেবে অলিম্পিকে স্নোবোর্ডিং-এ পদক বিজয়ী নারী হয়ে যান, যখন তিনি নারীদের স্নোবোর্ড হাফপাইপ-এ স্বর্ণ পদক জিতে নেন।

প্রাথমিক জীবন
-------------

কিমের জন্ম হয়, মার্কিন যুক্তরাষ্ট্রের ক্যালিফোর্নিয়া রাজ্যের লং বিচ শহরে এবং প্রতিপালিত হন একই রাজ্যের টরেন্স শহরে।  তার পিতা এবং মাতা মূলত দক্ষিণ কোরিয়া থেকে আগত। কিমের বাবা ক্যালিফোর্নিয়ার মাউন্টেন হাই-এ তাদের স্থানীয় রিসোর্টে মাত্র ৪ বছর বয়সে তার হাতে স্নোবোর্ড তুলে দেন এবং তিনি মাত্র ৬ বছর বয়সে *টিম মাউন্টেন হাই* দলের হয়ে বিভিন্ন প্রতিযোগিতায় অংশ নেন। পরবর্তীতে তিনি মার্কিন যুক্তরাষ্ট্রের ক্যালিফোর্নিয়ায় ফিরে এবং ম্যামথ মাউন্টেন নামক স্কী-অঞ্চলে প্রশিক্ষন গ্রহণ করার পূর্বে, মাত্র ৮ থেকে ১০ বছর বয়স পযন্ত সুইজারল্যান্ড এর ভালাইস প্রদেশে প্রশিক্ষণ গ্রহণ করেন। ২০১৩ সালে, কিম "ইউএস স্নোবোর্ডিং" এর সাথে যোগ দেন। 

### ২০১৮ শীতকালীন অলিম্পিক

আরও দেখুন: 2018 Winter Olympics
২০১৮ সালে দক্ষিণ কোরিয়া'র পিয়ংচ্যাং প্রদেশে আয়োজিত ২০১৮ শীতকালীন অলিম্পিকে, কিম নারীদের হাফপাইপ ফাইনালে স্বর্ণ জিতে নেন।

ব্যক্তিগত জীবন
--------------

কিম একজন কোরিয়ান মার্কিনী, একজন প্রথম প্রজন্মের মার্কিনী, তার পিতা-মাতা দক্ষিণ কোরিয়া থেকে আগত অধিবাসী। এখনও কিমের যৌথ পরিবার দক্ষিণ কোরিয়া'তে বসবাস করছে, যেখানে ২০১৮ শীতকালীন অলিম্পিক প্রতিযোগিতাটি অনুষ্ঠিত হচ্ছে। তিনি ত্রীভাষী, তিনি কোরিয়ান, ফরাসী এবং ইংরেজি ভাষায় অনর্গল কথা বলতে পারেন।

তথ্যসূত্র
---------

1. ↑  "Chloe Kim X Games Bio"। ESPN। ফেব্রুয়ারি ১৩, ২০১৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১২, ২০১৮।
2. ↑  "Led By Teen Sensation Chloe Kim, Team USA Wins Three Snowboarding Medals at Youth Olympics"। *Team USA*।
3. ↑  "ESPN Twitter"। Mobile.twitter.com। ফেব্রুয়ারি ১২, ২০১৮। সংগ্রহের তারিখ ২০১৮-০২-১৩।
4. ↑
5. ↑  "Chloe Kim Bio"। US Ski and Snowboarding Team। জানুয়ারি ৬, ২০১৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১২, ২০১৮।
6. ↑  Chloe Kim, 17-year-old American snowboarding phenom, wins gold at women's halfpipe finals, Arielle Gold takes bronze; New York Daily News, February 12, 2018
7. ↑  Shawn Smith। "Who is Chloe Kim?"। NBC। সংগ্রহের তারিখ ফেব্রুয়ারি ১২, ২০১৮। [*স্থায়ীভাবে অকার্যকর সংযোগ*]

বহিঃসংযোগ
---------

* Chloe Kim at United States Ski and Snowboard Association
* ইন্সটাগ্রামে ক্লো কিম উইকিউপাত্তে এটি সম্পাদনা করুন
* টুইটারে ক্লো কিম
* ফেসবুকে ক্লো কিম উইকিউপাত্তে এটি সম্পাদনা করুন
**মহারাজা স্যার নরেন্দ্রকৃষ্ণ দেব বাহাদুর, কে.সি.আই.ই**  (English Maharaja Sir Narendrakrishna Deb, Bahadur, KCIE) (ইং ১০ অক্টোবর ১৮২২ - ২০ শে মার্চ ১৯০৩) কলকাতার শোভাবাজার রাজ পরিবারের প্রতিষ্ঠাতা মহারাজা নবকৃষ্ণ দেবের পৌত্র ও রাজা রাজকৃষ্ণ দেবের পুত্র।

জন্মবৃত্তান্ত
-------------

নরেন্দ্রকৃষ্ণ দেব ইংরাজী ১৮২২ সালের ১০ ই অক্টোবর কলকাতার শোভাবাজার রাজপরিবারে জন্ম গ্রহণ করেন। ১৮৩৯ সাল পর্যন্ত তিনি হিন্দু কলেজের ছাত্র ছিলেন। ইংরেজি, আরবি, ফারসি, হিন্দুস্থানি ও বাংলা ভাষায় তার যথেষ্ট জ্ঞান ছিল।

প্রভাব
------

মহারাজ নরেন্দ্রকৃষ্ণ তার সময়ে একজন সৰ্ব্বজন-বিদিত ও সম্মানিত ব্যক্তি ছিলেন। সাধারণ রাজকাৰ্য্য ছাড়াও বিভিন্ন সভা-সমিতিতে তিনি অবাধে যোগ দিতেন। সরকার কর্তৃক তিনি ডেপুটি ম্যাজিস্টেট ও ডেপুটি কালেক্টরের পদে নিয়োজিত হয়েছিলেন। কলকাতা পৌর শাসনের কমিশনার পদেও আসীন ছিলেন। পরে সরকারি পদ পরিত্যাগ তৎকালীন রাজনীতিতে অংশগ্রহণ করেন। ১৮৬১ সালে তিনি ব্রিটিশ ইন্ডিয়ান অ্যাসোসিয়েশনের সভাপতি ও পরে সহ-সভাপতি রূপে এই প্রতিষ্ঠানের সঙ্গে জড়িত ছিলেন। সুরেন্দ্রনাথ বন্দ্যোপাধ্যায়ের সঙ্গে সিভিল সার্ভিসে বয়স সম্বন্ধীয় আন্দোলনও যোগ দেন। এব্যাপারে তিনি ১৮৭৭ সালের ২৪ শে মার্চের  ইন্ডিয়ান অ্যাসোসিয়েশনের সভায় সভাপতিত্ব করেন। ম্যাঞ্চেস্টারে প্রস্তুত কাপড়ের আমদানি শুল্ক রহিত না করার দাবি নিয়ে যে প্রতিনিধি দল ১৮৭৮ সালে লর্ড লিটনের কাছে যায়, তার নেতৃত্ব তিনিই করেন। কলকাতায় অনুষ্ঠিত ভারতের দ্বিতীয় জাতীয় সম্মেলনের শেষ দিনের সভাপতি হয়েছিলেন তিনি। ভারতীয় সঙ্গীত সমাজের সভাপতি ছিলেন। মহারাজ নরেন্দ্রকৃষ্ণ বড়-লাটের মন্ত্রণা-সভার একজন সদস্যপদেও নির্বাচিত হয়েছিলেন । বৃটিশ সরকার কর্তৃক তিনি নাইট ( কে.সি. আই. ই.) উপাধি লাভ করেন। 
তিনি বহু গঠনমূলক ও সামাজিক কাজে অংশ নিতেন। কলকাতা বিশ্ববিদ্যালয়, মেয়ো হাসপাতাল,জাতীয় গ্রন্থাগার প্রভৃতি প্রতিষ্ঠানের সাথে নানাভাবে জড়িত ছিলেন। ডায়মন্ড হারবারের কাছে দক্ষিণ চব্বিশ পরগণা জেলার সবচেয়ে পুরাতন হটুগঞ্জ হাই স্কুলের প্রতিষ্ঠাতা তিনি। পরে বিদ্যালয়টি তার নামানুসারে হটুগঞ্জ মহারাজা নরেন্দ্র কৃষ্ণ হাই স্কুল নামেই পরিচিত হয়।

মৃত্যু
------

ইংরাজী ১৯০৩ সালের ২০ শে মার্চ নরেন্দ্রকৃষ্ণ দেব প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৩৯, আইএসবিএন ৯৭৮-৮১-৭৯৫৫-১৩৫-৬
জেন-জ্যাকুয়েস রোসাউ, *ডিস্করস সুর লোয়েকনমিয়ে পলিতিক*, ১৭৫৮
**রাজনৈতিক অর্থনীতি** বা **রাষ্ট্রীয় অর্থনীতি** হল এবং আইন, প্রচলিত পদ্ধতি ও সরকারের সঙ্গে উৎপাদন ও ক্রয় বিক্রয়ের সম্পর্ক বিষয়ক অধ্যয়নের জন্য ব্যবহৃত প্রধান পরিভাষা।

এই শাস্ত্রটি বিভিন্ন রাষ্ট্রের অর্থনীতির পাঠশাস্ত্র হিসেবে ১৭শ শতকে বিকাশ লাভ করে যা সরকার বিষয়ে তত্ত্বের মাঝে সম্পদের মালিকানার তত্ত্বকে অন্তর্ভুক্ত করে। 

কিছু রাজনৈতিক অর্থনীতিবিদ শ্রমভিত্তিক মূল্যের তত্ত্বের প্রস্তাব করেন (জন লক কর্তৃক প্রবর্তিত, এডাম স্মিথ ও কার্ল মার্ক্স কর্তৃক বিকশিত), যাতে বলা হয়, শ্রম হল মূল্যের প্রকৃত উৎস। অনেক রাজনৈতিক অর্থনীতিবিদ আবার প্রযুক্তির রাতারাতি উন্নয়নের দিকে আলোকপাত করেছেন, যার ভূমিকা অর্থনৈতিক ও সামাজিক সম্পর্কের ক্ষেত্রে অতীতের তুলনায় অনেক বেশি গুরুত্বপূর্ণ হয়ে উঠেছে।

১৯ শতকে, "রাজনৈতিক অর্থনীতি" পরিভাষাটি অর্থনীতি নামক পরিভাষা দ্বারা স্থানান্তরিত হয়, এবং পরিভাষাটি পরিবর্তন করেছিলেন এমন কিছু লোক, যারা উৎপাদন ও ভোগের মধ্যকার সম্পর্কের ভিত্তির পরিবর্তে গাণিতিক ভিত্তিতে অর্থ বিষয়ক অধ্যয়নকে স্থাপন করতে চেয়েছিলেন।

বর্তমানে, *রাজনৈতিক অর্থনীতি* অর্থ হল ভিন্ন কিন্তু পারস্পারিকভাবে-সম্পর্কিত অর্থনৈতিক ও রাজনৈতিক আচরণের অধ্যয়নের আঙ্গিকসমূহ, যার সীমা হল অন্যান্য ক্ষেত্রের সঙ্গে সমন্বিত অর্থনীতি থেকে শুরু করে প্রথাগত অর্থনীতিকে চ্যালেঞ্জের সম্মুখীন করা বিভিন্ন মৌলিক স্বতঃসিদ্ধ চিন্তার ব্যবহার পর্যন্ত বিস্তৃত হয়ে থাকে।

তথ্যসূত্র
---------

1. ↑  John Locke, Second Treatise of Government, edited by C.B. Macpherson, Cambridge, 1980

বহিঃসংযোগ
---------


উইকিবইয়ে এই বিষয়ের উপরে একটি বই রয়েছে: ***Political Economy***
**মিস্টার এক্স ইন বম্বে** (হিন্দি: मिस्टर एक्स इन बॉम्बे; বাংলা: জনাব এক্স বম্বেতে) হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র। শান্তিলাল সোনির পরিচালনা এবং সিএম ঠাক্কারের প্রযোজনায় চলচ্চিত্রটিতে নায়ক-নায়িকার ভূমিকায় ছিলেন কিশোর কুমার এবং কুমকুম, এছাড়াও মদন পুরী একটি গুরুত্বপূর্ণ চরিত্রে অভিনয় করেছিলেন। এই চলচ্চিত্রটিতে নায়ক-গায়ক কিশোর কুমারের গাওয়া গান 'মেরে মেহবুব কায়ামাত হোগি' কালজয়ী গান হিসেবে পরিচিত।

সারাংশ
------

শোভা মাথুর (কুমকুম) তার বিজ্ঞানী বাবা (রণধীর) এর সাথে এক ধনী জীবনযাপন করছেন, যিনি এখন বিভিন্ন বিষয় নিয়ে পরীক্ষা-নিরীক্ষা চালিয়ে যাচ্ছেন। একদিন এটি করার সময়, তিনি মনোহর নামের এক কর্মচারীকে একটি ঘ্রাণ পান করেন, যার ফলস্বরূপ তাঁর মৃত্যু হয়। রাজন (মদন পুরী) তাদের উদ্ধারে আসে, দেহ থেকে মুক্তি পায় এবং মাথুরকে ব্ল্যাকমেইল করতে শুরু করে, যা শোভা রাজনকে বিয়ে করলেই শেষ হতে পারে। তারপরে একদিন শোভা সুদর্শন (কিশোর কুমার) নামে এক কবির সাথে দেখা করেন এবং দুজনেই প্রেমে পড়ে যান। বিয়ের সময় সে তার হাত চাইলে শোভা রাজি হয় না। পরের দিন শোভা তাকে সুদর্শন থেকে সম্বোধন করা একটি নোট পেয়েছিল যাতে সে বলেছিল যে সে নিজেকে মেরে ফেলবে। তারপরে, প্রতি রাতে তিনি সুদর্শনর কণ্ঠ শুনতে শুরু করেন, তাকে মৃত্যুর জন্য দোষারোপ করছেন, কারণ তাঁর আত্মা প্রশান্তি পাচ্ছেন না। সুদর্শন পথ ছাড়ার পরে, রাজন শোভাকে বিয়ে করার জন্য নিজেকে প্রস্তুত করে - এবং দেখে মনে হয় যে কোনওরকম বাধা না পেয়েই মথুরদের সাথে তার পথ চলতে পারে। কিন্তু এই সমস্ত সময়, সুদর্শন আসলে অদৃশ্য ছিল এবং মৃত ছিল না। শোভার বাবার সহায়তায় সে আবার দেখা যায়। তারা বিবাহ করে এবং সুখী জীবন পরে থাকে।

অভিনয়ে
-------

* কিশোর কুমার - কবি সুদর্শন
* কুমকুম - শোভা মাথুর
* রণধীর - অধ্যাপক মাথুর
* মদন পুরী - রাজন

গানের তালিকা
------------

আনন্দ বকশীর গীতিতে চলচ্চিত্রটির গানগুলোর সুর করেছিলেন লক্ষ্মীকান্ত-পিয়ারেলাল।

| # | গান | কণ্ঠশিল্পী |
| --- | --- | --- |
| ১ | "মেরে মেহবুব কায়ামাত হোগি" | কিশোর কুমার |
| ২ | "মেরে মেহবুব কায়ামাত হোগি (২)" | কিশোর কুমার |
|
| ৩ | "খুবসুরাত হাসিনা" | কিশোর কুমার, লতা মঙ্গেশকর |
| 4 | "কারে তু ভি আ জায়ে" | লতা মঙ্গেশকর |
| ৫ | "চালি রে চালি গোরিয়া" | কিশোর কুমার, লতা মঙ্গেশকর |
| ৬ | "জুলমি হামারে সাওয়ারিয়া" | লতা মঙ্গেশকর |
| ৭ | "রুক জা রুকতা হে" | কিশোর কুমার |
| ৮ | "মিস্টার এক্স ইন বম্বে" | পিয়ারেলাল |

তথ্সূত্র
--------

1. ↑  "Happy birthday Kishore Kumar: Lose yourself with this playlist of his 10 best songs, one for every mood"। *hindustantimes.com*। ৪ আগস্ট ২০১৯।
2. ↑  "Kishore Kumar Lata Mangeshkar Mere Mehboob Qayamat Hogi The Man behind the tune of Bollywood Romance"। *newsnation.in*। ১৩ অক্টোবর ২০১৮।

বহিঃসংযোগ
---------

* ইন্টারনেট মুভি ডেটাবেজে *মিস্টার এক্স ইন বম্বে*  (ইংরেজি)
**রামগতি ন্যায়রত্ন**  (৪ জুলাই ১৮৩১ - ৯ অক্টোবর (২১ শে আষাঢ়) ১৮৯৪) ছিলেন ঈশ্বরচন্দ্র বিদ্যাসাগরের সমসাময়িক সংস্কৃত কলেজের ছাত্র ও অধ্যাপক। তিনি বাংলা ভাষা ও সাহিত্যের প্রথম পূর্ণাঙ্গ ইতিহাস - "বাঙ্গালা ভাষা ও বাঙ্গালা সাহিত্য-বিষয়ক প্রস্তাব" রচনা করেন।

জন্ম ও প্রারম্ভিক জীবন
----------------------

রামগতি ন্যায়রত্ন'র জন্ম ১৮৩১ খ্রিস্টাব্দের ৪ঠা জুলাই (১২৩৮ বঙ্গাব্দের ২১ শে আষাঢ়)  ব্রিটিশ ভারতের হুগলি জেলার পাণ্ডুয়ার নিকটস্থ ইলছোবা গ্রামে। পিতার নাম হলধর চূড়ামণি। রামগতি দশ বৎসর বয়স পর্যন্ত পড়াশোনা করেন গ্রামের পাঠশালায়। ১৮৫৪ খ্রিস্টাব্দের জানুয়ারিতে ভর্তি হন কলকাতার  সংস্কৃত কলেজে।  কলেজে অত্যন্ত মেধাবী ছাত্র ছিলেন তিনি। কলেজ নথিতে তার পদবী 'শর্মা' ও 'ব্যানার্জি' ব্যবহৃত হত। তিনি কলেজের জুনিয়র ও সিনিয়র সমস্ত পরীক্ষায় বৃত্তি লাভ করেন। শিক্ষান্তে ১৮৫৬ খ্রিস্টাব্দে তিনি *ন্যায়রত্ন* উপাধি পান।

কর্মজীবন
--------

সংস্কৃত কলেজে শিক্ষা লাভের পর প্রথমে ১৮৫৬ খ্রিস্টাব্দের ২৫ শে আগস্ট হুগলির নর্মাল স্কুলে শিক্ষকতা দিয়ে কর্মজীবন শুরু করেন। তারপর ১৮৬২ খ্রিস্টাব্দের ডিসেম্বর মাসে বর্ধমানের বর্তমানে পূর্ব বর্ধমান জেলার পাকুরডি গুরু ট্রেনিং স্কুলের প্রধান শিক্ষক হন। ১৮৬৫ খ্রিস্টাব্দের ১৩ ই ফেব্রুয়ারি বহরমপুর কলেজে সংস্কৃতের অধ্যাপক পদে যোগ দেন। শেষে ১৮৭৯ খ্রিস্টাব্দের ২ রা ফেব্রুয়ারি আবার হুগলির নর্মাল স্কুলে প্রধান শিক্ষক হন এবং ১৮৯১ খ্রিস্টাব্দে অবসর গ্রহণ করেন।  তিনি নিজগ্রামে বিদ্যালয়, চিকিৎসালয় ও ডাকঘর স্থাপন করেন।

সাহিত্যকর্ম
-----------

রামগতি ন্যায়রত্নের ১৮৭২ খ্রিস্টাব্দে প্রকাশিত "বাঙ্গালা ভাষা ও বাঙ্গালা সাহিত্য বিষয়ক প্রস্তাব" গ্রন্থটি অন্যতম কীর্তি। তার এই গ্রন্থটি বাংলা সাহিত্যের পূর্ণাঙ্গ ইতিহাস রচনার প্রথম প্রয়াস হিসাবে বিবেচিত হয়। তার রচিত অন্যান্য গ্রন্থ গুলি হল-

* *কলিকাতার প্রাচীন দুর্গ এবং অন্ধকূপ হত্যার ইতিহাস* (১৮৫৮)
* *বস্তুবিচার* (১৮৫৯)
* *বাঙ্গালার ইতিহাস* (১৮৫৯)
* *বাঙ্গালা ব্যাকরণ* ( ১৮৬৪)
* *ভারতবর্ষের সংক্ষিপ্ত ইতিহাস* (১৮৬৫)
* *ঋজু ব্যাখ্যা* (১৮৬৬)
* *শিশু পাঠ* (১৮৬৮)
* *দয়মন্তী* (১৮৬৯)
* *চণ্ডী* (১৮৭২)
* *গোষ্ঠীকথা* (১৮৭৭)
* *কুপিতকৌশিক নাটক* (১৮৭৮)
* *নীতিপথ* (১৮৮১)
* *রামচরিত* (১৮৮৩)
* *রোমাবতী* (১৮৬২)
* *ইলছোবা* (১৮৮৮)

শেষোক্ত গ্রন্থদুটি তার মৌলিক আখ্যায়িকা গ্রন্থ।

জীবনাবসান
---------

রামগতি ন্যায়রত্ন ১৮৯৪ খ্রিস্টাব্দের ৯ ই অক্টোবর তার চুঁচুড়া'র বাড়িতে পরলোক গমন করেন।

তথ্যসূত্র
---------

1. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১৯৩। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৫৭, আইএসবিএন ৯৭৮-৮১-৭৯৫৫-১৩৫-৬
3. 1 2 3  ব্রজেন্দ্রনাথ বন্দ্যোপাধ্যায় (১৯৪৪)। *অক্ষয়চন্দ্র সরকার রামগতি ন্যায়রত্ন সাহিত্য-সাধক-চরিতমালা-৩৯*। বঙ্গীয় সাহিত্য পরিষদ, কলকাতা। পৃষ্ঠা ২৯–৩২। সংগ্রহের তারিখ ২০২১-০৭-০৪।
**আবদুল হামিদ খান** বলতে বোঝাতে পারে:

* আবদুল হামিদ খান –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* আব্দুল হামিদ খান (জেনারেল) –পাকিস্তান সেনাবাহিনীর সর্বাধিনায়ক।

দ্ব্যর্থতা নিরসন পাতা
---------------------

* আবদুল হামিদ (দ্ব্যর্থতা নিরসন) –দ্ব্যর্থতা নিরসন পাতা।
* আব্দুল হামিদ (দ্ব্যর্থতা নিরসন) –দ্ব্যর্থতা নিরসন পাতা।

আরও দেখুন
---------

* আবদুল হামিদ খান ভাসানী –মজলুম জননেতা হিসাবে পরিচিত উপমহাদেশীয় রাজনীতিবিদ।
* আবদুল হামিদ খান ইউসফজয়ী –বাঙালি কবি, লেখক এবং সাংবাদিক।

 এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। 

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
**ড. সুমিত রায়**  (১২ অক্টোবর ১৯৪০ — ২৬ মে ২০২১) ছিলেন প্রখ্যাত প্রযুক্তিবিদ ও কারিগরি বিজ্ঞানী। মোবাইলের প্রথম নকশাকার ও আবিষ্কর্তা। বাংলা চলচ্চিত্রের প্রখ্যাত অভিনেতা  বিকাশ রায়ের পুত্র ছিলেন তিনি।

জন্ম ও শিক্ষা জীবন
------------------

সুমিত রায়ের জন্ম ১৯৪০ খ্রিস্টাব্দের ১২ ই অক্টোবর বৃটিশ ভারতের কলকাতার ভবানীপুরে। পড়াশোনা ভবানীপুরেরই মিত্র ইনস্টিটিউটশনে। ১৯৫৪ খ্রিস্টাব্দে স্কুলের পাঠ শেষে ভর্তি হন  প্রেসিডেন্সি কলেজে। আই এস সিতে তিনি নবম স্থান অধিকার করেছিলেন। ১৯৫৬ খ্রিস্টাব্দে  স্নাতক হন। তৎকালীন শিবপুর  বেঙ্গল ইঞ্জিনিয়ারিং কলেজের প্রবেশিকা পরীক্ষার প্রথম হন। ১৯৬২ খ্রিস্টাব্দে ইলেকট্রিক্যাল ইঞ্জিনিয়ারিং এ স্নাতক হন। কলকাতায় অল্প সময়ের কর্মজীবন অতিবাহিত করে ১৯৬৪ খ্রিস্টাব্দে 'আর্টিফিসিয়াল ইন্টেলিজেন্স' বিষয়ে গবেষণার জন্য  যুক্তরাষ্ট্রে যান। ইলিনয় ইনস্টিটিউট অব টেকনোলজি থেকে ডিগ্রি লাভের পর  আমেরিকার তৎকালীন জগৎবিখ্যাত বেল টেকনিক্যাল ল্যাবরেটরির একজন প্রথম সারির কারিগরি বিজ্ঞানী নিযুক্ত হন।

কর্মজীবন
--------

বেলস ল্যাবরেটরিতে সুমিত রায় তথ্যপ্রযুক্তিতে একজন পুরোধা ব্যক্তিত্ব ছিলেন। বহু অসামান্য কাজের মধ্যে তিনি ৩২-বিট মাইক্রোপ্রসেসর গ্রুপের সদস্য হিসাবে এবং *অটোপ্লেক্স* সেলুলার সিস্টেমে কাজ করে উল্লেখযোগ্য অবদান রেখেছেন। বেলস ল্যাবরেটরির রিসার্চ অ্যান্ড ডেভেলপমেন্ট প্রোগ্রাম তথা অনুসন্ধান ও বিকাশ কার্যক্রমের পরিশ্রমী কর্মচারী ও সকলের শ্রদ্ধেয় পাত্র ছিলেন দীর্ঘ সাতাশ বৎসরের কর্মজীবনে। 

সফল প্রযুক্তিবিদ হলেও, সুমিত রায়ের ছিল সাহিত্য-অনুরাগী কবি মন। তিনি বাংলা ভাষা সাহিত্য ও সংস্কৃতি জগতের একজন গুণমুগ্ধ পৃষ্ঠপোষক ছিলেন। রবীন্দ্রসঙ্গীত অনুরাগী সুমিত রায় নিউ জার্সির *অন্তরা* রবীন্দ্রসঙ্গীত বিদ্যালয়ের প্রতিষ্ঠাতা সদস্য ছিলেন। নিজে রবীন্দ্র কবিতা আবৃত্তি ও গান করতেন।

মৃত্যু
------

সুমিত রায় ২০২১ খ্রিস্টাব্দের ২৬ শে মে ৮০ বৎসর বয়সে নিউ ইয়র্কে প্রয়াত হন।

উত্তরাধিকার
-----------

সুমিত রায়ের প্রয়াণে তার পুত্র শমীক রায় ও কন্যা অরবী রায় তাদের পিতার তৈরি রবীন্দ্রনাথ ঠাকুরের গান সম্পর্কিত তথ্যসমৃদ্ধ এক ওয়েব সাইট *গীতবিতান* রক্ষণাবেক্ষণে লিপ্ত আছেন।

তথ্যসূত্র
---------

1. ↑  "প্রয়াত বিকাশ রায়ের পুত্র সুমিত, গবেষক ও লেখক মানুষটি ছিলেন বাংলা র সম্পদ..."। সংগ্রহের তারিখ ২০২১-০৫-৩১।
2. 1 2  "কিংবদন্তি অভিনেতা বিকাশ রায়ের পুত্র ড. সুমিত রায় প্রয়াত #সিদ্ধার্থ সিংহ"। ২০২১-০৫-২৭। সংগ্রহের তারিখ ২০২১-০৫-৩১।
3. 1 2 3  "Read Dr. Sumit Roy's Obituary & Leave condolence....(ইংরাজীতে)"। সংগ্রহের তারিখ ২০২২-০৪-২৭।
4. ↑  "গীতবিতান"।
সিন্ধু বদ্বীপ
**সিন্ধু বদ্বীপ** পাকিস্তানে সিন্ধু নদ ও আরবসাগরের মোহনায় অবস্থিত। এই বদ্বীপ অঞ্চলের আয়তন ১৬,০০০ বর্গমাইল (৪১,৪৪০ বর্গকিলোমিটার) এবং সমুদ্র-বরাবর এর প্রস্থ প্রায় ১৩০ কিলোমিটার। সিন্ধু বদ্বীপের মৃত্তিকাগত বৈশিষ্ট্য খুব কম বদ্বীপেই লক্ষিত হয় – এই অঞ্চল কাদা ও অন্যান্য অনুর্বর মাটিতে গঠিত এবং জলাভূমিময়। এই অঞ্চলের স্বাভাবিক বার্ষিক বৃষ্টিপাতের হার ১০-২০ ইঞ্চি।

পাকিস্তানের পঞ্চম বৃহত্তম নগরী হায়দ্রাবাদ সিন্ধুর মোহনার ১৩০ মাইল উত্তরে অবস্থিত। সমগ্র বদ্বীপ অঞ্চলে অনেক ছোটোখাটো মফস্বল শহর দেখা গেলেও, হায়দ্রাবাদের দক্ষিণে কোনো বড় শহর পাওয়া যায় না। পাকিস্তানের বৃহত্তম শহর করাচি বদ্বীপের দক্ষিণে আরবসাগরের উপকূলে অবস্থিত।

জুলাই মাসে এই অঞ্চলের গড় তাপমাত্রা থাকে ৭০ – ৮৫ ° ফারেনহাইট ও জানুয়ারিতে ৫০ – ৭০ ° ফারেনহাইট। এই বদ্বীপ অঞ্চলে প্রচুর পরিযায়ী পাখি ও মিষ্টিজলের প্রাণী দেখা যায়। ইলিশ, সিন্ধু বারিল, সিন্ধু গারুয়া (এক ধরনের ক্যাটফিস), দৈত্যাকার স্নেকহেড, সোনালি মহসির ও রিটা ক্যাটফিস প্রভৃতি মাছ এই অঞ্চলে প্রচুর মেলে।

২০০২ সালের ৫ নভেম্বর সিন্ধু বদ্বীপ অঞ্চল রামসর স্থান ঘোষিত হয়েছে।

তথ্যসূত্র
---------

* redtailcanyon.com -
* World Atlas, Millennium Edition, pg 265.
* World Wildlife.org -

আরও দেখুন
---------

* সিন্ধুতত্ত্ব

| * দে
* স
দক্ষিণ এশিয়ার জলভাগ |
| --- |
| আন্তর্দেশীয় | 
 সিন্ধু **·**  গঙ্গা **·**  যমুনা **·**  চন্দ্রভাগা **·**  বিতস্তা **·**  ব্রহ্মপুত্র **·**  গোদাবরী **·**  নর্মদা **·**  তাপ্তি **·**  ইরাবতী **·**  বিপাশা **·**  শতদ্রু **·**  দুধকোশী **·**  পদ্মা **·**  সরস্বতী **·**  কৃষ্ণা **·**  কাবেরী **·**  মেঘনা **·**  মহানদী **·**  শোণ **·**  ঘাঘরা **·**  বেতোয়া **·**  চম্বল **·**  কোশী **·**  সপ্তকোশী **·**  তামুর **·**  মো ছু **·**  সঙ্কোশ **·**  দ্রাংমে ছু **·**  গঙ্গা অববাহিকা **·**  গাঙ্গেয় বদ্বীপ **·**  সিন্ধু বদ্বীপ **·**  ডাল হ্রদ **·**  পুকদে হ্রদ **·**  রূপকুন্ড **·**  চিল্কা হ্রদ **·**  পোয়াই হ্রদ **·**  বোরিথ হ্রদ **·**  সাইফুল মুলুক **·**  গোসাইকুন্ড **·**  নিজাম সাগর **·**  লালপাহাড় হ্রদ **·**  মালাম নদী **·**  কেরালা ব্যাকওয়াটার্স **·**  দামোদর  |
| উপকূলবর্তী | 
 ভারত মহাসাগর **·**  আরব সাগর **·**  লাক্ষাদ্বীপ সাগর **·**  বঙ্গোপসাগর **·**  কচ্ছ উপসাগর **·**  খাম্বাট উপসাগর **·**  পক প্রণালী **·**  মান্নার উপসাগর  |
| বিষয়শ্রেণী | 
 ভারতের হ্রদ **·**  নেপালের হ্রদ **·**  পাকিস্তানের হ্রদ **·**  বাংলাদেশের নদী **·**  ভূটানের নদী **·**  ভারতের নদী **·**  নেপালের নদী **·**  পাকিস্তানের নদী  |
**সুয়াত দেরভিস** (১৯০৪ বা ১৯০৫ - ১৯৭২) একজন তুর্কী ঔপন্যাসিক, সাংবাদিক ও রাজনৈতিক কর্মী ছিলেন, যিনি ১৯৭০ সালে সমাজতান্ত্রিক মহিলা সমিতির প্রতিষ্ঠাতা ছিলেন।

পারিবারিক ও প্রাথমিক কর্মজীবন
-----------------------------

সুয়াত দেরভিস ইস্তাম্বুলে ১৯০৪ সাল বা ১৯০৫ সালে জন্মগ্রহণ করেছিলেন। তিনি একটি সম্ভ্রান্ত পরিবারে জন্মগ্রহণ করেছিলেন।  তার পিতা ইসমাইল দেরিভস ছিলেন একজন স্ত্রীরোগ বিশেষজ্ঞ এবং ইস্তাম্বুল বিশ্ববিদ্যালয়ের মেডিকেল অনুষদের অধ্যাপক।  তার মা হেসনা হানাম ছিলেন অটোমান সুলতান আবদুল আজিজের প্রতিনিধি দলের এক ক্রীতদাসীর কন্যা। সুয়াতের বোনের নাম হামিয়াত, যিনি জার্মানির বেশ কয়েকটি কনজারভেটরিতে সংগীত শিক্ষা লাভ করেছিলেন। তার পিতামাতার সম্পর্ক একক ছিল, এবং তাদের একটি নির্ভরযোগ্য পরিবার হিসাবে বর্ণনা করা হয়েছিল, যারা সুয়াতের সমর্থক ছিল। তিনি ছোটবেলায় বোরকা পরতেন।

তিনি সাহিত্য, সঙ্গীত, ফরাসি ও জার্মান শিক্ষার জন্য ব্যক্তিগত গৃহশিক্ষকের থেকে শিক্ষা পেয়েছেন। তিনি ১৯১৯ সাল থেকে ১৯২০ সালের মধ্যে জার্মানিতে তার বোন হামিয়াতের সাথে থাকতেন এবং বার্লিন বিশ্ববিদ্যালয়ের ছাত্র ছিলেন। *তিনি বার্লিনার জেইটুং* সহ জার্মান পত্রিকার জন্য তুরস্ক সম্পর্কে লিখতে শুরু করেন *এবং ১৯২০ সালে কারা কিতাপ* (কালো বই) নামে তার প্রথম বই প্রকাশ করেন।  তিনি ১৯২০ সাল থেকে ১৯৩২ সালের মধ্যে আরও দশটি উপন্যাস প্রকাশ করেন। প্রাথমিক উপন্যাসগুলি লিঙ্গ, শ্রেণী ও মহিলাদের মনোবিজ্ঞানের বিষয়গুলি পরীক্ষা করেছে। তারা প্রায়শই একটি শহুরে পরিবেশ ব্যবহার করত, যা তিনি যে সময়কালে লিখছিলেন তার জন্য অস্বাভাবিক ছিল। একজন পর্যালোচক বলেছিলেন যে "[সুয়াত দেরিভস], যিনি হালিদে এডিব [সময়ের সবচেয়ে বিখ্যাত নারী লেখিকা] এর চেয়ে বেশি বস্তুনিষ্ঠ এবং আধুনিক, তিনি কোনোভাবেই কম গভীর নন"। তিনি একজন ফ্রিল্যান্স সাংবাদিক হিসেবেও কাজ করেছেন। তিনি যেসব ঘটনার রিপোর্ট করেছিলেন তার মধ্যে ছিল লুসানের সম্মেলন, যেখানে প্রথম বিশ্বযুদ্ধ পরবর্তী তুরস্কের ভাগ্য নির্ধারিত হয়েছিল। তার প্রথম দিকের উপন্যাসগুলিকে তুর্কি ভাষার প্রথম গথিক উপন্যাস হিসাবে উল্লেখ করা হয়েছে।

তুরস্কে প্রত্যাবর্তন
--------------------

১৯৩২ সালে তার পিতার মৃত্যু ঘটে, যার জন্য তিনি তুরস্কে ফিরে যান। তিনি বেশ কয়েকটি বুদ্ধিজীবী চক্রের সদস্য হয়েছিলেন। তিনি ১৯৩০ সালের তুর্কি বিরোধী দলের রাজনৈতিক দল সারবেস্ট কুমহুরিয়েত ফারকাসি'তে (লিবারেল রিপাবলিকান পার্টি) যোগ দিয়েছিলেন। দলটি অন্যান্য বিষয়ের মধ্যে মহিলাদের ভোটাধিকার দেওয়ার পক্ষে সমর্থন করেছিল। ১৯৩০-এর দশকের কোনো এক সময় তিনি স্থানীয় নির্বাচনে ব্যর্থ হন। শেষ পর্যন্ত তার দলকে নিষিদ্ধ করা হয়, এবং তিনি নিজে মার্কসবাদী চিন্তা দ্বারা আরো প্রভাবিত হয়ে ওঠে। তিনি *ইয়েনি এদেবিয়াত-এর* (নতুন সাহিত্য) একজন লেখক হয়েছিলেন।

তথ্যসূত্র
---------

1. 1 2 3 4 5 6 7 8 9 10 11 12 13  *A Biographical Dictionary of Women’s Movements and Feminisms*।
2. 1 2  "Ottoman women in postcards compiled in book"। Daily Sabah। সংগ্রহের তারিখ ১১ জানুয়ারি ২০১৭।
3. ↑  Akdik, Hazel Melek। "Kadın ve korku"। Radikal। জানুয়ারি ১৩, ২০১৭ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।
সিন্ধু বিধানসভা প্রথম ব্রিটিশ ভারতীয় আইনসভা ছিল, যারা পাকিস্তানের পক্ষে প্রস্তাব পাস করে। জিএম সৈয়দের তত্ত্বাবধানে প্রভাবশালী সিন্ধি কর্মী ও অন্যান্য গুরুত্বপূর্ণ নেতারা এই প্রস্তাবের অগ্রভাগে ছিলেন। প্রাদেশিক স্বায়ত্তশাসন আন্দোলন ১৯৩৮ সালে মুসলিম লীগে যোগ দেয় এবং সিন্ধু পরিষদে পাকিস্তান প্রস্তাব পেশ করে। ১৮৯০ সালে সিন্ধু প্রথম বারের মতো বোম্বাই বিধানসভায় প্রতিনিধিত্ব অর্জন করে। চারজন সদস্য সিন্ধুর প্রতিনিধিত্ব করেন। সেই নেতারা এবং সিন্ধুর আরও অনেকে বোম্বে প্রেসিডেন্সি থেকে সিন্ধুর পৃথকীকরণ নিশ্চিত করতে গুরুত্বপূর্ণ ভূমিকা পালন করেছিলেন, যা ১৯৩৬ সালে সংঘটিত হয়েছিল।

মোহাম্মদ আলী জিন্নাহ; পাকিস্তান পক্ষের একজন প্রধান প্রবক্তা।
সিন্ধুর নবনির্মিত প্রদেশ সাম্প্রদায়িক ও সংখ্যালঘুদের প্রতিনিধিত্বের ভিত্তিতে নির্বাচিত নিজস্ব একটি আইনসভা গঠন করে। ১৯৩৬ সালে স্যার ল্যান্সেলট গ্রাহামকে ব্রিটিশ সরকার সিন্ধুর প্রথম গভর্নর হিসেবে নিযুক্ত করেন। তিনি কাউন্সিলের প্রধানও ছিলেন, যার মধ্যে ১৯৩৭ সাল পর্যন্ত সিন্ধুর বিষয়গুলি পরিচালনার জন্য বোম্বে কাউন্সিলের দুইজন উপদেষ্টা সহ ২৫ জন সদস্য ছিলেন। ব্রিটিশরা এক শতাব্দী ধরে এলাকাটি শাসন করে। ইংরেজ অভিযাত্রী রিচার্ড বার্টনের মতে, সিন্ধু ব্রিটিশ ভারতে সবচেয়ে অস্থির প্রদেশগুলির একটি ছিল এবং এটি অন্ততপক্ষে উবায়দুল্লাহ সিন্ধি ও মোহাম্মদ আলী জিন্নাহর মতো অনেক বিশিষ্ট মুসলিম নেতার বাসস্থান ছিল, যারা বৃহত্তর মুসলিম স্বায়ত্তশাসনের জন্য সংগ্রাম করেছিলেন। ১৯৪০ সালের ২৩ মার্চ লাহোরে মুসলিম লীগের ২৭ তম অধিবেশনে স্যার হাজী আবদুল্লাহ হারুন তাদের মধ্যে একজন অন্যতম ছিলেন, যারা পাকিস্তান প্রস্তাবে বক্তৃতা ও সমর্থন করেছিলেন।

তথ্যসূত্র
---------

1. ↑  "Proceedings of the Sind Legislative Assembly : Official Report" (PDF)। Pas.gov.pk। সংগ্রহের তারিখ ২০১৫-০৭-২৮।
2. ↑  "Sindh`s role in Pakistan movement"। *www.dawn.com* (English ভাষায়)। Dawn Newspaper। ২৪ জানুয়ারি ২০১০। উদ্ধৃতি শৈলী রক্ষণাবেক্ষণ: অচেনা ভাষা (link)
**আবদুল হাই সিদ্দিকী** (জন্ম. ১৯০৩ - মৃত্যু ১৯৭৭) ভারতীয় একজন আলেম, পীর, সমাজসেবক ও ধর্মপ্রচারক ছিলেন। তার প্রকৃত নাম ছিলো আবু নসর মুহাম্মদ আবদুল হাই। তিনি ভারতের পশ্চিমবঙ্গের হুগলি জেলার ফুরফুরা গ্রামে জন্মগ্রহণ করেন। তিনি ভারতের বিখ্যাত ফুরফুরা দরবার শরীফের পীর মুহাম্মাদ আবু বকর সিদ্দিকীর সন্তান। তার পিতা ইসলামের প্রথম খলিফা আবু বকরের বংশধর। আব্দুল হাই স্থানীয়ভাবে **বড় হুজুর** নামে অধিক পরিচিত। তিনি ১৯৪৪ সালের রাজনৈতিক সংগঠন জমিয়তে উলামায়ে ইসলামের সভাপতি ছিলেন এবং এই সংগঠনকে সাথে নিয়ে মুসলিম লীগের পাকিস্তান আন্দোলনকে সমর্থন করতেন।

শিক্ষা জীবন
-----------

তিনি বাল্যকালে প্রাথমিক শিক্ষা সম্পন্ন করেছেন ফুরফুরা মাদরাসা থেকে। এরপর তিনি কলকাতা আলিয়া মাদ্রাসায় পড়াশোনা করেছেন, এই মাদ্রাসা থেকে তিনি টাইটেল পাশ করেছেন। এছাড়াও বিভিন্ন স্থানে ঘুরে ঘুরে বিভিন্ন আলেমের সান্নিধ্যে অবস্থান করে বহু ইসলামিশাস্ত্র পড়াশোনা করেছেন। তিনি তার পিতার নিকট আত্ন্যাধিক সাধন সংশ্লিষ্ট পড়াশোনা, শরিয়ত ও মারিফত শিক্ষা লাভ করেছেন। এবং সমস্ত শিক্ষা লাভ শেষে পিতার খেলাফত উত্তরাধিকার লাভ করেন। ১৯৩৯ সালে পিতার মৃত্যুর পর তিনি ফুরফুরা দরবার শরীফের পীরের স্থানে সমাসীন হোন।

কর্মজীবন
--------

তিনি ২০ শতকের একজন প্রভাবশালী সমাজ সংস্কারক ছিলেন। তিনি মুসলিম সমাজের ধর্ম, সামাজিক রীতিনীতি ও ইসলামি রাজনীতিতে সক্রিয় ভূমিকা রেখেছিলেন। তিনি ১৯১১ সালে প্রতিষ্ঠিত আনজুমানে ওয়ায়েজিন ও ১৯৩৬ সালে প্রতিষ্ঠিত জমিয়তে উলামায়ে বাংলা ও আসাম সংগঠনে সক্রিয়ভাবে নেতৃত্ব প্রদান করেন। এ উভয় সংগঠনই খ্রিস্টান মিশনারিদের ইসলাম-বিরোধী কার্যকলাপ ও অপপ্রচারের মোকাবিলা করতে বলিষ্ঠ ভূমিকা রেখেছিলো।

১৯২৩ সালে তিনি তার পিতার সাথে মক্কা ও মদিনায় যান, সেখানে গিয়ে বিশিষ্ট আলেমদের সান্নিধ্যে জ্ঞান অর্জন করেন। তিনি কুরআন হাদিস, ফিকহ, আকাইদ, মানতিক, ফালসাফা, ইতিহাস এবং ফারসি এবং উর্দূ কাব্য সাহিত্যের উপর দক্ষতা অর্জন করেছিলেন।

এছাড়াও আবদুল হাই একজন ভালো বক্তা ছিলেন। তিনি সম্পূর্ণ বাংলার বিভিন্ন স্থানে ঘুরে ঘুরে ওয়াজ করতেন। তিনি ১৯৪৪ সালে রাজনৈতিক সংগঠন জমিয়তে উলামায়ে ইসলামের কর্মীদের নিয়ে মুসলিম লীগের সঙ্গে পাকিস্তান আন্দোলনকে সমর্থন করতেন। ১৯৪৬ সালের নির্বাচনে মুসলিম লীগের বিজয়ে তার এই সংগঠনের বিশেষ ভূমিকা ছিল। এছাড়াও তিনি সাধারণ মানুষের সেবা করার জন্য জমিয়তে উলামায়ে হানাফিয়া সিদ্দিকীয়া, নূরুল ইসলাম বায়তুল মাল, হিজবুল্লাহ্ (১৯৪৮) প্রভৃতি সংগঠন প্রতিষ্ঠা করেন। এছাড়াও প্রত্যক্ষ সাহায্যে ১৯৪৩ সালে কলকাতায় মাসিক নেদায়ে ইসলাম নামে একটি পত্রিকা প্রকাশিত হয়, পত্রিকাটি এখনও ঢাকা থেকে প্রকাশিত হয়ে থাকে।

অবদান
-----

তিনি তৎকালীন ভারতের মুসলমানদের শিক্ষাক্ষেত্রে বিশেষ অবদান রেখেছিল। তিনি যেসকল প্রতিষ্ঠান নির্মান করেছিলেন, তার মধ্যে উল্লেখযোগ্য হল

* ইসলাম মিশন (১৯৬৩) প্রতিষ্ঠা,
* ফৎহিয়া সিনিয়র মাদ্রাসার উন্নয়ন
* ইউনিয়ন হেলথ সেন্টার
* নিউ স্কিম হাই মাদ্রাসার শিক্ষা কার্যক্রম ও ছাত্রাবাস উন্নয়ন
* পশ্চিমবঙ্গ সিদ্দিকীয়া গার্লস হাই মাদ্রাসা (১৯৬৭)
* এবং ইসলাম মিশন প্রেস প্রতিষ্ঠা
* পাবনা জেলার ঈশ্বরদীতে খানকাহ প্রতিষ্ঠা
* ঢাকার মীরপুরে দারুস সালামে খানকাহ প্রতিষ্ঠা

উপমহাদেশে ইসলামের উন্নয়নে আবদুল হাই সিদ্দিকীর বিশেষ কাজ করেছে। তার কাজের পরিধি সমস্ত বাংলা জুড়েই ছিলো, এইজন্য ভারত বাংলা ও বাংলাদেশের তার অনেক ভক্ত রয়েছে। প্রতিবছর তার মৃত্যু বার্ষিকে তারা দোয়া আয়োজন করে থাকে।

তথ্যসূত্র
---------

1. ↑  "সিদ্দিকী, আবদুল হাই - বাংলাপিডিয়া"। *bn.banglapedia.org*। সংগ্রহের তারিখ ২০২২-০৫-১৪।
2. ↑  *ইসলামী বিশ্বকোষ, ১ম খণ্ড ৫১৯-৫২০ পৃষ্ঠা*।
**নিউ ইয়র্ক শহরে কোভিড-১৯ মহামারী** গত বছরের মার্চে নিউ ইয়র্ক শহরে করোনা মহামারীর প্রথম রোগী হিসেবে শনাক্ত হয়েছিলেন ইরান-ফেরত এক নারী। উল্লেখ্য, ইরানে সেসময় কোভিডের মারাত্মক সংক্রমন ছড়িয়ে পড়েছিল। এর মাত্র এক মাসের মধ্যেই নিউ ইয়র্ক মেট্রোপলিটন এলাকা পুরো দেশের মধ্যে সবচেয়ে সাংঘাতিক ভাবে আক্রান্ত জায়গার তালিকায় প্রথম স্থানে উঠে আসে। এপ্রিল নাগাদ নিউ ইয়র্ক শহরে মোট আক্রান্তের সংখ্যা চীন, ইরান ও যুক্তরাজ্যের আক্রান্তের সংখ্যাকে ছাড়িয়ে যায়। আর মাস ঘুরতে না ঘুরতেই শহরটি মোট শনাক্তের সংখ্যায় যুক্তরাষ্ট্র বাদে বিশ্বের বাকি সব দেশকে টপকে ফেলে।

মার্চের ২০ তারিখে গভর্নরের অফিস থেকে জারিকৃত এক নির্দেশ অনুযায়ী সকল অনাবশ্যক ব্যাবসায়িক কার্যক্রম অনির্দিষ্টকালের জন্য বন্ধ ঘোষণা করা হয়। গণপরিবহন ব্যবস্থা খোলা থাকলেও এর উপর ভীষন চাপ তৈরি হয়, যা আসনপ্রত্যাশী মানুষের ভিড়ে রূপ নেয়৷ এর নেপথ্যে কারণ হিসেবে ছিল সার্বিক ভাবে পরিবহন সেবার হ্রাসকরণ ও গৃহহীন মানুষদের আশ্রয় নিতে সাবওয়ে তে ছুটে যাওয়া।

এপ্রিল গড়াতে শহরটির বাসিন্দারা লাখে লাখে কর্মহীন হয়ে পড়তে থাকেন। এতে বিলিয়ন ডলারের বেশি আয়কর গচ্চা গিয়েছে বলে ধারণা করা হচ্ছে। খুচরো, পরিবহন আর রেস্তোরাঁ ক্ষেত্রের স্বল্প আয়ের চাকুরিজীবীদের সবচেয়ে বেশি দুর্ভোগ পোহাতে হয়েছে। আয়কর, বাণিজ্য কর এবং পর্যটন বাবদ আয় হ্রাস পাওয়ায় শহরটির ১০ বিলিয়ন টাকা পর্যন্ত ক্ষতি হয়ে থাকতে পারে। মেয়র বিল ডে ব্লাসিও জানান যে গ্রাহকদের সংখ্যা হঠাৎ করে বৃদ্ধি পাওয়ায় শহরের বেকারত্ব-রোধী ব্যবস্থায় বিরাট ধস নামে। তার মতে, কেন্দ্রের সহায়তা ব্যতীত এমনকি প্রাথমিক সেবাও প্রদান করা সম্ভব হবে না।

মৃত্যুর সংখ্যা থেকে দেখা যায়, চলমান মহামারীটি নিউইয়র্ক শহরের ইতিহাসে ভয়াবহতম দুর্যোগ।

অবশেষে গত বছরের ডিসেম্বরে শহরের স্বাস্থ্য অধিদপ্তর উচ্চঝুঁকিসম্পন্ন রোগী, চিকিৎসক ও নার্স দের ভ্যাকসিন প্রদান আরম্ভ করে। এই ধাপকে "ফেজ ১ এ" বলে অভিহিত করা হয়। এই বছরের ১১ জানুয়ারিতে শহরটি "ফেজ ১ বি" তে প্রবেশ করে। ৬৫ বছরের ঊর্ধ্বের বয়স্ক মানুষ, মুদি কর্মচারী, শিক্ষক, কারেকশনস কর্মকর্তা, গণপরিবহন শ্রমিকদের টিকার আওতায় আনা হয়। ফেব্রুয়ারি মাসে রেস্তোরাঁ কর্মচারী এবং ট্যাক্সি চালকদেরকেও এর অধীনে নিয়ে আসা হয়। গ্রীষ্ম নাগাদ শহরটির সকল অধিবাসীদের জন্য টিকাটি উন্মুক্ত ঘোষণা করা হয়।

গত ২৩ আগস্ট এফডিএ কর্তৃক কমির্নাটি কোভিড ভ্যাকসিন কে স্বীকৃতি প্রদান করা হয়। উল্লেখ্য, এই টিকাটি পূর্বে ফাইজার-বায়োটেক কোভিড ভ্যাকসিন নামে পরিচিত ছিল।

* 
* 
* 
* 
* 
* 
*

তথ্যসূত্র
---------

1. ↑  "COVID-19: Data Main - NYC Health"। *www1.nyc.gov*। জুন ৫, ২০২০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Flu Epidemic of 1918"। *NYC Department of Records & Information Services* (ইংরেজি ভাষায়)। নভেম্বর ১৬, ২০২০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "SUMMARY OF VITAL STATISTICS - 2017 - THE CITY OF NEW YORK" (পিডিএফ)। নভেম্বর ১৬, ২০২০ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "SUMMARY OF VITAL STATISTICS - 2017 - THE CITY OF NEW YORK" (পিডিএফ)। নভেম্বর ১৬, ২০২০ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "COVID-19: Data on Vaccines - NYC Health"। *www1.nyc.gov*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কালীর বাজার ইউ. পি. উচ্চ বিদ্যালয়** বাংলাদেশের কুমিল্লা অঞ্চলের একটি শিক্ষা প্রতিষ্ঠান।

ইতিহাস
------

১৯৪৩ সালে এই স্কুলটি প্রতিষ্ঠিত হয়। স্বাধীন বাংলা হওয়ার পরবর্তী সময়ে, স্কুলের ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়।

বর্তমান অবস্থা
--------------

শিক্ষার্থীদের মধ্যে উৎসাহ উদ্দীপনা ও প্রতিযোগিতা মূলক মনোভাব সৃষ্টির লক্ষ্যে সকল শিক্ষার্থীকে তিনটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা যেমন – বির্তক, আবৃত্তি, সংগীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের সদস্য হয়ে ছাত্র- ছাত্রীরা নিজেদের ব্যক্তিত্ব ও চরিত্র গঠনের পাশাপাশি দেশ সেবামূলক কর্মকান্ডে অংশগ্রহণের সুযোগ পায়। এছাড়াও বিভিন্ন আন্তঃ স্কুল, আঞ্চলিক ও জাতীয় পর্যায়ে আয়োজিত বিভিন্ন প্রতিযোগিতায় ছাত্র-ছাত্রীদের অংশগ্রহণের সুযোগ করে দেয়া হয়। এ প্রতিষ্ঠানে রয়েছে অত্যন্ত উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি সুবিশাল ভবন রয়েছে। স্কুলে রয়েছে লাইব্রেরি এবং পদার্থ, রসায়ন, জীববিদ্যা, সাচিবিকবিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। স্কুলের ছাত্র-ছাত্রীদের জন্য আছে একটি ক্যান্টিন। ছাত্রদের জন্য আছে ছাত্র মিলনায়তন এবং ছাত্রীদের জন্য ছাত্রী মিলনায়তন।

বর্তমানে স্কুলটিতে প্রায় ১১০০ শিক্ষার্থী এবং ১৩ জন শিক্ষক-শিক্ষিকা রয়েছেন।

পোশাক
-----

স্কুলের নির্দিষ্ট পোশাক হল ছেলেদের সাদা শার্ট, নীল প্যান্ট ও সাদা জুতো এবং মেয়েদের নীল স্কাট ও সাদা পায়জামা। ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।

ভর্তি
-----

সাধারণত শিক্ষার্থীরা ষষ্ঠ শ্রেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক অবস্থায় ভর্তি হতে হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।

সহশিক্ষা কর্মসূচী
-----------------

* বি এন সি সি (বাংলাদেশ ন্যাশনাল ক্যাডেট কোর)
* স্কাউটিং
* খেলাধুলা (অ্যাথলেটিক্স, ক্রিকেট ও ফুটবল)
* বিতর্ক
* সাংস্কৃতিক অনুষ্ঠান
* বার্ষিক সাময়িকী
* গণিত ও ভাষা প্রতিযোগিতা
* বিজ্ঞান মেলা
* শিক্ষা সফর ইত্যাদি

আরও দেখুন
---------

তথ্যসূত্র
---------

* স্কুলের বার্ষিক ম্যাগাজিন থেকে তথ্য গুলো সংগ্রহ করা হয়েছে
* প্রধান শিক্ষকের কাছ থেকে তথ্য গুলো সংশোধন করে নেওয়া হয়েছে।

বহিঃসংযোগ
---------

* কালীর বাজার ইউ. পি. উচ্চ বিদ্যালয়-এর অফিসিয়াল সাইট।
**ঘাজালা জাভেদ** (পশতু: غزاله جاويد) (জানুয়ারি ১, ১৯৮৮-জুন ১৮, ২০১২) ছিলেন একজন পাকিস্তানি সংগীতশিল্পী। ২০০৪ সাল থেকে তিনি গান গাওয়া শুরু করেন। তাঁর গান পাকিস্তান সহ প্রতিবেশী রাষ্ট্র আফগানিস্তানেও জনপ্রিয় ছিল। পশতুন সম্প্রদায়ের কাছে তাঁর গান বহু জনপ্রিয় ছিল।

কর্মজীবন
--------

তিনি ১ জানুয়ারি ১৯৮৮ সালে খাইবার পাখতুনখোয়াতে জন্মগ্রহণ করেন। ২০০৭ সালের শেষের দিকে তিনি ও তাঁর পরিবার সিউট ভ্যালি থেকে পেশোয়ার স্থানান্তরিত হয় পাকিস্তানি তালিবানের কারণে। তাঁর পরে পরেই তিনি 'বারান দয় বারান দ্য'এবং 'লাগ রাশা কানা' গান দুটি রেকর্ডিং করেন। কর্মজীবনের শেষের দিকে তিনি আরও শ্রুতিমধুর গান করেন। তিনি পাকিস্তান, আফগানিস্তান ও পৃথিবীর পশতুন কাছে পরিচিতি লাভ করেন।

তিনি দুবাই এবং কাবুলএ স্টেজ শো এর মাধ্যমে প্রতি রাতে ১০০০০-১৫০০০ ডলার অর্থ উপার্জন করেন। রেডিও কাবুলের পরিচালক আব্দুল ঘানি মুডাকিকের মতে ঘাজালা জাভেদ ছিলেন অন্যান্য পশতুন গায়ল গায়িকাদের চেয়ে জনপ্রিয় ও অন্যান্যদের চেয়ে বেশি অর্থ প্রধান্যকারী। তাঁর চদিদাও বেশি ছিল।

তাঁর গান "যা লেয়ানা ডা মেনা", "যা ডা ছা খকিওলা তা ফিকার বারী এম", "খো লেগ রাশা রাশা কানা" এবং "মেনে বা কাব জানানা মেনে বা কাব" সদর্থক আলোচনা পেয়েছে। তিনি ২০১০ সালে ফ্লিমফেয়ার আওয়ার্ড এবং খয়বের আওয়ার্ড এর জন্য মনোনীত হন।

ব্যক্তিগত জীবন
--------------

৭ ফেব্রুয়ারি ২০১০ সালে জাভেদের বিবাহ হয় পেশোয়ারের একজন জমির দালালের সঙ্গে যার নাম জাহাঙ্গীর খান। কিন্তু পরে স্বামীর সঙ্গে বিচ্ছেদের কারণে তিনি তাঁর বাবার সঙ্গে থাকতে শুরু করেন। জাভেদ জানতে পারেন যে তাঁর বিবাহের আগে তাঁর স্বামীর আরও একটি বিবাহ হয়েছে। এর ফলে তাঁদের মধ্যে বিচ্ছেদ ঘটে। নভেম্বর ২০১০ সালে তিনি তাঁর অভিভাবকদের কাছে চলে আসেন। ১২ অক্টোবর ২০১১ সালে তিনি সিভিল কোর্টে পেটিশন করেন এবং ৪ ডিসেম্বর ২০১১ সালে মামলার রায় তাঁর পক্ষই যায়।

মৃত্যু
------

১৮ জুন ২০১২ সালে ঘাজালা এবং তাঁর বাবাকে চলন্ত মোটরসাইকেলের মাধ্যমে চাপা দেওয়া হয়। ১৬ ডিসেম্বর ২০১৩ সালে কোর্ট ঘাজালার প্রাক্তন স্বামী জাহাঙ্গীর খানকে দোষী পায়। কোর্ট তাঁকে ৭০ মিলিয়ন পাকিস্তানি মুদ্রা জরিমানা সহ মৃত্যুদণ্ড ঘোষণা করে। ২২ মে ২০১৪ সালে পেশোয়ার হাইকোর্ট দুজন ভুক্তভোগী ও জাহাঙ্গীর খানের উত্তরাধিকারীর মধ্যে সমঝোতার ভিত্তিতে এই সাজা ভিন্ন রেখেছিল।

তথ্যসূত্র
---------

1. ↑  "Popular Pakistani singer Ghazala Javed killed"। BBC News। জুন ১৯, ২০১২। সংগ্রহের তারিখ ২০১২-০৮-০৬।
2. ↑  "সংরক্ষণাগারভুক্ত অনুলিপি"। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৯।
3. ↑
4. ↑
5. ↑
6. ↑
7. ↑
8. ↑
**নিউ ইয়র্ক স্টক এক্সচেঞ্জ ভবন** (এনওয়াইএসই বিল্ডিং) নিউ ইয়র্ক স্টক এক্সচেঞ্জের (এনওয়াইএসই) সদর দপ্তর হিসেবে কাজ করে। এটি নিউ ইয়র্ক শহরের নিম্ন ম্যানহাটনের আর্থিক জেলায় অবস্থিত। এটি ওয়াল স্ট্রিট, ব্রড স্ট্রিট, নিউ স্ট্রিট ও এক্সচেঞ্জ প্লেস দ্বারা আবদ্ধ ব্লকের অংশ দখল করে দুটি সংযুক্ত কাঠামোর সমন্বয়ে গঠিত। ব্লকের কেন্দ্রীয় অংশে ১৮ ব্রড স্ট্রিটের মূল কাঠামো রয়েছে, যা জর্জ বি পোস্টের কর্তৃক নব্য-ধ্রুপদী পুনরুজ্জীবন শৈলীতে নকশা করা হয়েছিল। উত্তর অংশে ১১ ওয়াল স্ট্রিটে একটি ২৩-তলা কার্যালয় সংযুক্তি রয়েছে, যা ট্রোব্রিজ অ্যান্ড লিভিংস্টন কর্তৃক একই শৈলীতে নকশা করা হয়েছিল।

১৮ ব্রড স্ট্রিটের মার্বেল সম্মুখভাগে ব্রড স্ট্রিটের দিকে ও পশ্চিমে নিউ স্ট্রিটের দিকে কলোনেড রয়েছে, উভয় দোতলা পডিয়ামের উপরে অবস্থিত।

ইতিহাস
------

নিউ ইয়র্ক স্টক এক্সচেঞ্জ (এনওয়াইএসই) ভবনটি লোয়ার ম্যানহাটনের আর্থিক জেলায় অবস্থিত, পূর্বে ব্রড স্ট্রিট, উত্তরে ওয়াল স্ট্রিট, পশ্চিমে নিউ স্ট্রিট ও দক্ষিণে এক্সচেঞ্জ প্লেসের মধ্যে শহরের ব্লক দখল করে আছে।

তথ্যসূত্র
---------

1. ↑  "NYCityMap"। New York City Department of Information Technology and Telecommunications। সংগ্রহের তারিখ ১৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
1977 মার্কিন যুক্তরাষ্ট্রের রাষ্ট্রপতি নির্দিষ্ট কমান্ড সেন্টার থেকে দূরে থাকার সময় পারমাণবিক হামলার অনুমোদনের জন্য ব্যবহৃত ব্রিফকেসের মডেল-পুনঃনির্মাণ।
**পারমাণবিক ফুটবল** (এটি **পারমাণবিক ফুটবল**, **রাষ্ট্রপতির জরুরী স্যাচেল**,  **স্যাচেল**, **বোতাম**, **ব্ল্যাক ব্যাগ,** **ব্ল্যাক বক্স** বা শুধু **ফুটবল** নামেও পরিচিত) একটি ব্রিফকেস, যার বিষয়বস্তু হোয়াইট হাউস সিচুয়েশন রুম বা প্রেসিডেন্সিয়াল ইমার্জেন্সি অপারেশন সেন্টারের মতো নির্দিষ্ট কমান্ড সেন্টার থেকে দূরে থাকার সময় পারমাণবিক হামলার জন্য যোগাযোগ ও অনুমোদনের জন্য মার্কিন যুক্তরাষ্ট্রের রাষ্ট্রপতির দ্বারা ব্যবহার করা হবে। মার্কিন যুক্তরাষ্ট্রের কৌশলগত প্রতিরক্ষা ব্যবস্থায় একটি মোবাইল হাব হিসাবে কাজ করে, রাষ্ট্রপতি যখন ভ্রমণ করেন তখন ফুটবল একজন সামরিক সহকারী দ্বারা বহন করা হয়।

তথ্যসূত্র
---------

1. ↑  McConnell, Dugald (নভেম্বর ১৮, ২০১৬)। "Wherever President Trump goes, nuclear 'football' to follow"। *CNN*। জানুয়ারি ১৯, ২০১৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১১, ২০১৭। McConnell, Dugald (November 18, 2016). "Wherever President Trump goes, nuclear 'football' to follow". *CNN*. Archived from the original on January 19, 2018. Retrieved February 11, 2017.
**নিউরোব্লাস্টোমা** (ইংরেজি: neuroblastoma) হলো এক প্রকার মস্তিষ্কের ক্যান্সার যা নির্দিষ্ট ধরনের স্নায়ু কলায় সৃষ্টি হয়। এটি বেশিরভাগ সময় বৃক্কীয় গ্রন্থি থেকে শুরু হয়, কিন্তু ঘাড় গলা, বুক, পেট, বা মেরুদণ্ড থেকেও বিকশিত হতে পারে। সাধারণ উপসর্গের মধ্যে রয়েছে হাড় ব্যথা, পেট ফোলা, ঘাড়, বুক, বা ত্বকের নিচে ব্যথাহীন নীলাভ হয়ে ফুলে ওঠা।

কিছু ক্ষেত্রে নিউরোব্লাস্টোমা কোনও ব্যক্তির পিতামাতার কাছ থেকে রূপান্তরিত হয়ে আসতে পারে। পরিবেশগত কোনো কারণের সাথে এই রোগের কোনো সম্পর্ক এখন পর্যন্ত পাওয়া যায়নি। মূলত আক্রান্ত কলার বায়োপসির মাধ্যমে রোগ নির্ণয় করা হয়। কিছু ক্ষেত্রে গর্ভাবস্থায় আলট্রাসাউন্ড পরীক্ষার সময় শিশুর মধ্যে এই রোগ খুঁজে পাওয়া যেতে পারে। রোগ নির্ণয়ের জন্য পরীক্ষা যখন করা হয়, সাধারণত ক্যান্সার তার আগেই বিস্তার লাভ করে ফেলে। শিশুর বয়স, ক্যান্সারের পর্যায়, এবং ক্যান্সারের প্রকৃতির ওপর ভিত্তি করে একে নিম্ন, মাধ্যমিক, ও উচ্চ-ঝুঁকিপূর্ণ অবস্থা — এই ভাগে ভাগ করা হয়।

চিকিৎসা ও চিকিৎসার ফলাফল রোগীর ঝুঁকির অবস্থার ওপর নির্ভর করে। সম্ভাব্য চিকিৎসা পদ্ধতির মধ্যে রয়েছে পর্যবেক্ষণ, অস্ত্রোপচার, রেডিয়েশন, কেমোথেরাপি, বা স্টেম কোষ ট্রান্সপ্লান্টেশন। শিশুদের ক্ষেত্রে কম-ঝুঁকির অবস্থায় সাধারণত অস্ত্রোপচার বা সাধারণ পর্যবেক্ষণে ভালো ফল পাওয়া যায়। উচ্চ-ঝুঁকিপূর্ণ অবস্থার ক্ষেত্রে সময় অনুযায়ী সর্বোচ্চ পর্যায়ের চিকিৎসা প্রদান করা হলেও লম্বা সময় বেঁচে থাকার হার শতকরা ৪০ ভাগের নিচে।

শিশুরা যে-সকল ক্যান্সারে আক্রান্ত হয় তার মধ্যে নিউরোব্লোস্টোমার পরিমাণ সবচেয়ে বেশি। এছাড়াও বাচ্চাদের ক্যান্সারের ক্ষেত্রে এটির হার তৃতীয় বৃহত্তম (লিউকিমিয়া ও মস্তিষ্কের ক্যান্সারের পর)। সাধারণত প্রতি ৭,০০০ শিশুর মধ্যে ১ জন এই ক্যান্সারে আক্রান্ত হয়। প্রায় ৯০% ক্ষেত্রে পাঁচ বছরের কম বয়সী শিশুরা এতে আক্রান্ত হয়। প্রাপ্তবয়স্কদের এই ক্যান্সারে আক্রান্ত হওয়ার ঘটনা বিরল। ক্যান্সারে শিশু মৃত্যুর হারের ক্ষেত্রে নিউরোব্লাস্টোমার পরিমাণ প্রায় ১৫%। আঠারো শতকে সর্বপ্রথম এই রোগের উল্লেখ পাওয়া যায়।

তথ্যসূত্র
---------

1. 1 2 3 4 5 6 7 8 9 10 11 12 13 14 15  "Neuroblastoma Treatment"। *National Cancer Institute*। ২০ জানুয়ারি ২০১৬। ১০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৬।
2. 1 2 3 4 5  "Neuroblastoma Treatment"। *National Cancer Institute*। ২৫ আগস্ট ২০১৬। ১০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৬।
3. 1 2 3  *World Cancer Report 2014*। World Health Organization। ২০১৪। Chapter 5.16। আইএসবিএন 978-9283204299। ২০১৬-০৯-১৯ তারিখে মূল থেকে আর্কাইভ করা।
4. 1 2 3 4  Maris, John M; Hogarty, Michael D (২০০৭)। "Neuroblastoma": 2106–20। ডিওআই:10.1016/S0140-6736(07)60983-0। পিএমআইডি 17586306।
5. ↑  Olson, James Stuart (১৯৮৯)। *The History of Cancer: An Annotated Bibliography* (ইংরেজি ভাষায়)। ABC-CLIO। পৃষ্ঠা 177। আইএসবিএন 9780313258893। ২০১৭-০৯-১০ তারিখে মূল থেকে আর্কাইভ করা।

বহিঃসংযোগ
---------

* কার্লিতে নিউরোব্লাস্টোমা (ইংরেজি)
**জুন্হেবোটো** (Zunheboto, উচ্চারণ:/ˌzʌnˈhiːbəʊtəʊ/) ভারত-এর নাগাল্যান্ড রাজ্যের একটি জেলা৷

ভৌগোলিক অবস্থান
---------------

এই জেলার উত্তরে নাগাল্যান্ডের মোককচাং জেলা, পশ্চিমে কোহিমা জেলা এবং ওখা জেলা, দক্ষিণে ফেক জেলা এবং পূর্বে টুয়েনসাং এবং কিফিরে জেলা৷ এই জেলার সদর শহর জুন্হেবোটো৷

জেলাটির বেশিরভাগ অঞ্চলই পাহারীয়া এবং চিরসবুজ বনাঞ্চলে ভরা৷ এই জেলায় চাটৈ রেঞ্জ অবস্থিত যা পক্ষী নিরীক্ষক এবং জীববিজ্ঞানীদের গবেষণার প্রধান স্থল৷ এই অংশটি Satakha মহকুমার দশটি গ্রাম নিয়ে গঠিত। চাটৈ রেঞ্জকে ভারতের *Important Bird Area* এবং *Endemic Bird Area* হিসাবে স্বীকৃতি দেয়া হয়েছে৷ বহু আপুরুগীয়া পাখি যেমন *Blyth'sTragopan*, *Kalij Pheasent* এবং *Peacock Pheasent* ইত্যাদি অঞ্চলটিতে দেখতে পাওয়া যায়৷

জনসংখ্যা
--------

২০১১ সালের জনগণনা অনুসারে এই জেলার মোট জনসংখ্যা ১৪০,৭৫৭ জন। জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৮৷ এই জেলার প্রতি ১০০০ জন পুরুষের বিপরীতে মহিলার সংখ্যা ৯৮১ জন৷ জেলাটির সাক্ষরতার হার ৮৬.২৬%।

জুন্হেবোটোর সংখ্যাগরিষ্ঠ লোক সুমি নাগা (Sumi Nagas) জনজাতির৷ এই জেলায় খ্রিস্টান মিশনারিদের আগমনের সময় অব্দি মুণ্ড শিকার (Head hunting) প্রচলিত ছিল৷ এই জেলার অধিকাংশ লোকের মূল জীবিকা কৃষি৷

শিক্ষা
------

এই জেলার আকুলুটো (Akuluto) মহকুমার লুমামি (Lumami) গ্রামে নাগাল্যান্ড বিশ্ববিদ্যালয় অবস্থিত৷

তথ্যসূত্র
---------

1. 1 2 3 4 5  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  "Asia's largest church built in Nagaland; new church building set for dedication"। International Business Times। সংগ্রহের তারিখ ৩০ এপ্রিল ২০১৭।

বহিঃসংযোগ
---------

* প্রাতিষ্ঠানিক ওয়েবসাইট

| জুনহেবটো জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | মোককচাং জেলা | টুয়েনসাং জেলা |
| ওখা জেলা | 
**জুন্হেবোটো জেলা**
 | কিফিরে জেলা |
| কোহিমা জেলা | ফেক জেলা |  |

 |

টেমপ্লেট:নাগাল্যান্ড
**ভিকি এনতেতেমা** (জন্ম: আনুমানিক ১৯৫৮/৫৯) হলেন তানজানিয়ার একজন সাংবাদিক, যিনি অ্যালবিনিজমে আক্রান্ত ব্যক্তিদের হত্যার ঘটনা তুলে ধরার জন্য পরিচিত। তিনি দাতব্য সংস্থা আন্ডার দ্য সেম সানের তানজানিয়া শাখার এক্সিকিউটিভ ডিরেক্টর।

জীবনী
-----

তানজানিয়ায় জন্মগ্রহণকারী ভিকি এনতেতেমা সরকারি বৃত্তিতে সোভিয়েত ইউনিয়নে গমন করেছিলেন এবং সেখান থেকে সাংবাদিকতায় স্নাতকোত্তর ডিগ্রি অর্জন করেছিলেন। ১৯৯১ সালে সোয়াহিলি অনুবাদক হিসেবে বিবিসিতে যোগদান করেন তিনি এবং রেডিও উপস্থাপিকা ও প্রযোজক হিসেবে যাত্রা শুরু করেন।

২০০৬ সালে তিনি সিনিয়র সাংবাদিক পদে পদোন্নতি পান এবং বিবিসি ওয়ার্ল্ড সার্ভিসের তানজানিয়া ব্যুরো প্রধান হিসেবে যাত্রা শুরু করেন।

২০০৭ সালে ভিকি এনতেতেমা তানজানিয়ায় অ্যালবিনিজম আক্রান্ত ব্যক্তিদের হত্যার ঘটনা প্রকাশ করে পরিচিতি লাভ করেন। তার গোপন প্রতিবেদনে ফুটে উঠেছিল যে, তানজানিয়ায় অ্যালবিনিজম আক্রান্ত ব্যক্তিদের দেহের অংশকে সৌভাগ্য আনায়নকারী জিনিস হিসেবে বিবেচিনা করা হয়। ফলশ্রুতিতে হত্যার শিকার হয় অ্যালবিনিজম আক্রান্ত ব্যক্তিরা। প্রতিবেদনটি আন্তর্জাতিক মহলে সাড়া ফেলেছিল। প্রতিবেদনটি প্রকাশের পর তিনি হুমকির সম্মুখীন হন এবং নিজের নিরাপত্তার জন্য দুইবার দেশত্যাগ করেছিলেন।

পরবর্তীকালে, তিনি বিবিসির চাকরি ছেড়ে দেন এবং অ্যালবিনিজম নিয়ে কাজ করা কানাডীয় দাতব্য সংস্থা আন্ডার দ্য সেম সানের তানজানিয়া শাখার এক্সিকিউটিভ ডিরেক্টর নিযুক্ত হন। ২০১৮ সালে তিনি আন্ডার দ্য সেম সানের এক্সিকিউটিভ ডিরেক্টর হিসেবে অবসরগ্রহণ করেন।

সম্মাননা
--------

২০১০ সালে তিনি তার সাহসী সাংবাদিকতার জন্য ইন্টারন্যাশনাল উইমেন্স মিডিয়া ফাউন্ডেশন থেকে সাহসী সাংবাদিকতা পুরস্কার লাভ করেন। ২০১৩ সালে তিনি তথ্য ও যোগাযোগ বিভাগে তানজানিয়া উইমেন অব অ্যাচিভমেন্ট অ্যাওয়ার্ড লাভ করেন। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র
---------

1. 1 2  Wray, Lindsey (২০১০)। "Vicky Ntetema"। *International Women's Media Foundation*। সংগ্রহের তারিখ ২০১৮-১২-১১।
2. 1 2  "Tanzania fears over albino killings"। *BBC News*। ২০০৭-১২-০৭। সংগ্রহের তারিখ ২০১৮-১২-১১।
3. 1 2  Ntetema, Vicky (২০০৮-০৭-২৪)। "In hiding for exposing Tanzania witchdoctors"। *BBC News*। সংগ্রহের তারিখ ২০১৮-১২-১১।
4. 1 2  "Vicky Ntetema wins bravery award for BBC albino report"। *BBC News*। ২০১০-০৫-১১। সংগ্রহের তারিখ ২০১৮-১২-১১।
5. ↑  Namkwahe, John (২০১৮-০৪-১২)। "Ntetema announces retirement date from albino lobby group"। *The Citizen*। সংগ্রহের তারিখ ২০১৮-১২-১১।
6. ↑  "Biographies of 2016 Award Winners Share"। *U.S. Department of State*। সংগ্রহের তারিখ ২০১৮-১২-১১।
7. ↑  "U.S. Embassy Honors 2016 International Women of Courage Laureate Ms. Vicky Ntetema"। *U.S. Embassy in Tanzania*। ২০১৬-১২-২৯। ২০২০-০৬-২১ তারিখে মূল থেকে আর্কাইভ করা। সংগ্রহের তারিখ ২০১৮-১২-১২।